CELEX: 62021CN0766
Language: el
Date: 2021-12-08 00:00:00
Title: Υπόθεση C-766/21 P: Αναίρεση που άσκησε στις 8 Δεκεμβρίου 2021 το Ευρωπαϊκό Κοινοβούλιο κατά της αποφάσεως που εξέδωσε το Γενικό Δικαστήριο (όγδοο τμήμα) στις 29 Σεπτεμβρίου 2021 στην υπόθεση T-384/19, Κοινοβούλιο κατά Axa Assurances Luxembourg SA κ.λπ.

14.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 119/21
            
         
      Αναίρεση που άσκησε στις 8 Δεκεμβρίου 2021 το Ευρωπαϊκό Κοινοβούλιο κατά της αποφάσεως που εξέδωσε το Γενικό Δικαστήριο (όγδοο τμήμα) στις 29 Σεπτεμβρίου 2021 στην υπόθεση T-384/19, Κοινοβούλιο κατά Axa Assurances Luxembourg SA κ.λπ.
      (Υπόθεση C-766/21 P)
      (2022/C 119/28)
      Γλώσσα διαδικασίας: η γαλλική
      
         Διάδικοι
      
      
         Αναιρεσείον: Ευρωπαϊκό Κοινοβούλιο (εκπρόσωποι: E. Paladini και B. Schäfer)
      
         Λοιποί διάδικοι στην αναιρετική διαδικασία: Axa Assurances Luxembourg SA, Bâloise Assurances Luxembourg SA, La Luxembourgeoise SA, Nationale-Nederlanden Schadeverzekering Maatschappij NV
      
         Αιτήματα
      
      Το αναιρεσείον ζητεί από το Δικαστήριο:
      
                  —
               
               
                  να αναιρέσει το δεύτερο και το τέταρτο σημείο του διατακτικού της αναιρεσιβαλλομένης αποφάσεως·
               
            
                  —
               
               
                  να αναπέμψει την απόφαση στο Γενικό Δικαστήριο·
               
            
                  —
               
               
                  να επιφυλαχθεί ως προς τα δικαστικά έξοδα, με εξαίρεση εκείνα που αποτελούν το αντικείμενο του τρίτου σημείου του διατακτικού της αναιρεσιβαλλομένης αποφάσεως.
               
            Επικουρικώς,
      
                  —
               
               
                  να αναιρέσει το δεύτερο και το τέταρτο σημείο του διατακτικού της αναιρεσιβαλλομένης αποφάσεως·
               
            
                  —
               
               
                  να κάνει δεκτά τα αιτήματα που διατύπωσε το Ευρωπαϊκό Κοινοβούλιο στην πρωτοβάθμια δίκη έναντι των Axa Assurances Luxembourg SA, Bâloise Assurances Luxembourg SA και La Luxembourgeoise SA.
               
            
         Λόγοι αναιρέσεως και κύρια επιχειρήματα
      
      Προς στήριξη της αιτήσεώς του αναιρέσεως, το Ευρωπαϊκό Κοινοβούλιο προβάλλει τρεις λόγους.
      Με τον πρώτο λόγο αναιρέσεως προβάλλεται νομικό σφάλμα συνιστάμενο στην παραβίαση των ερμηνευτικών αρχών του ευρωπαϊκού δικαίου. Το Κοινοβούλιο εκτιμά ότι το Γενικό Δικαστήριο παραβίασε, μεταξύ άλλων, τον ερμηνευτικό κανόνα κατά τον οποίον πρέπει να λαμβάνεται υπόψη ο σκοπός της συμβάσεως και το πλαίσιο στο οποίο εντάσσονται οι όροι της, και ειδικότερα ο όρος «πλημμύρα». Επικουρικώς, το Κοινοβούλιο εκτιμά ότι το Γενικό Δικαστήριο παραμόρφωσε την ρήτρα αποκλεισμού σχετικά με τις πλημμύρες.
      Με τον δεύτερο λόγο αναιρέσεως, προβάλλεται σφάλμα στο σκεπτικό της αναιρεσιβαλλομένης αποφάσεως, το οποίο, κατά το Κοινοβούλιο, ενέχει αντιφατική συλλογιστική του Γενικού Δικαστηρίου όσον αφορά την ερμηνεία του όρου «πλημμύρα».
      Τρίτον, το Κοινοβούλιο εκτιμά ότι η αναιρεσιβαλλόμενη απόφαση περιλαμβάνει πολλαπλές παραμορφώσεις πραγματικών περιστατικών και αποδεικτικών στοιχείων: το Γενικό Δικαστήριο παραμόρφωσε τη θέση του Κοινοβουλίου σχετικά με την ερμηνεία του όρου «πλημμύρα», αξιολόγησε την κατάσταση του εργοταξίου κατά τη στιγμή του συμβάντος κατά τρόπο προδήλως εσφαλμένο, ενώ παραμόρφωσε και τα πορίσματα της εκθέσεως πραγματογνωμοσύνης σχετικά με τα αίτια του συμβάντος.